Lav et referat af nedenstående tekst:

Tekst:
Hvordan markerer man åbningen af en butik, der sælger overskudsvarer for at mindske madspild? Selvfølgelig ved at lave "verdens største træstamme" lavet udelukkende af overskudsvarer. - Jeg glæder mig til kagen. Lad os fejre det her. Det bliver rigtig godt, sagde fødevareminister Rasmus Prehn, der mandag var med til den officielle åbning af Wefood Aalborg. - Det er jeg kisteglad for, og det er ovenikøbet Danmarks største, bæredygtige supermarked, sagde Rasmus Prehn. Se indslag fra den officielle åbning: Det er Folkekirkens Nødhjælp, der står bag og med åbningen af butikken i Aalborg er konceptet nu spredt ud til seks byer i Danmark. Wefood Aalborg har dog haft åbent siden juni, men på grund af corona har indvielsen været udsat. Blandt dagens gæster var Cecilie Ussing Christensen, der gerne vil købe overskudsvarer for at mindste madspild. - Jeg har allerede været der sammen med en kollega, og jeg synes, at det er et fantastisk koncept. Og jeg kan godt lide, at overskuddet går til nogle mennesker, der har brug for det, sagde Cecilie Ussing Christensen. Og den opbakning står hun ikke alene med. Det vurderer Dorthe Wimmer, der er ekspert i nutidens og fremtidens detailhandel. - Det er et udtryk for, at det her er en stor trend. Og det er ikke kun elite-forbrugerne på Vesterbro, der bruger genbrugsmad og spiser den. Det er helt klart en del af den større befolkning, siger Dorthe Wimmer, direktør i Retail Institute Scandinavia. Se hele interviewet med Dorthe Wimmer her: At der er kommet en Wefood-butik til Aalborg er ikke den store overraskelse. For det første har byen selv efterspurgt det, men der har også været interesse den anden vej fra Folkekirkens Nødhjælp. - Vi vil gerne ud i de store byer, og Aalborg er jo også en stor "klima-by". Derfor synes vi, at vores koncept passer rigtig godt til byen, siger Jan Martin Mikkelsen, der er ansvarlig for Wefood-butikkerne i Danmark.

Referat:
Ministerbesøg og monsterkage var en del af programmet, da butikken Wefood Aalborg holdt officiel åbning mandag.